
Tlačová správa

Investori v roku 2015 pripravili zákazky v celkovej hodnote 7,7 miliardy EUR, čo je o 15,7 % viac ako v roku 2014

Bratislava 5. február 2016 – V roku 2015 vyhlásili investori celkom 7 331 obstarávaní, čo predstavuje rekordne najnižší ročný počet za posledné štyri roky, teda za sledované obdobie ( 8 916 v roku 2012, 9 919 v roku 2013, 8 064 v roku 2014). Oproti tomu objem investícií dosiahol v celkovej hodnote 7,7 miliardy EUR a medziročne tak vzrástol o 15,7 percenta. Aktivita investorov bola v počte ukončených verejných obstarávaní na rovnakej úrovni ako v predchádzajúcom roku, avšak ich celková hodnota zaznamenala výrazný tretinový pokles. Vyplýva to z najnovšej analýzy spracovanej analytickou spoločnosťou CEEC Research na základe údajov poskytnutých Úradom pre verejné obstarávanie ku koncu decembra 2015. 

V roku 2015 vyhlásili verejní obstarávatelia, obstarávatelia a subjekty, ktorým bola poskytnutá dotácia, celkom 7 331 verejných obstarávaní. To predstavuje v medziročnom porovnaní desatinový pokles (9,1 percenta) a zároveň ide o rekordne najnižší ročný počet vyhlásených verejných obstarávaní za posledné štyri roky, teda za sledovanú dobu (8 916 v roku 2012, 9 919 v roku 2013, 8 064 v roku 2014). Objem investícií však dosiahol takmer 7,7 miliardy EUR, čo oproti roku 2014 predstavuje nárast o 15,7 percenta. Ako povedal Gabriel Koczkáš, generálny riaditeľ a predseda predstavenstva najväčšej projektovej spoločnosti na Slovensku DOPRAVOPROJEKT, a.s.: „Takýto objem investorom ponúknutých prác na našom trhu je i v oblasti prípravy projektov, predovšetkým líniových stavieb, výnimočný a za posledných 12 rokov rekordný. Len DOPRAVOPROJEKT, a.s. v roku 2015 uskutočnil tržby z projektovej činnosti za viac ako 25 miliónov Eur.“
Počet a objem vyhlásených verejných obstarávaní

	Verejné obstarávania celkom
	Počet
	Objem

	
	počet
	medziročná zmena v %
	objem v mil EUR
	medziročná zmena v %

	2012
	8 916
	
	.
	5 987
	
	.

	2013
	9 919
	(
	+11,2
	8 377
	(
	+39,9

	2014
	8 064
	(
	-18,7
	6 622
	(
	-21,0

	 2015
	 7 331
	(
	-9,1
	7 660
	(
	+15,7

	December 2015
	1 212
	(
	+69,7
	628
	(
	+40,3


Zdroj: Vestník verejného obstarávania, výpočty CEEC Research
„Z vyššie uvedených verejných obstarávaní ich bola v roku 2015 ukončená takmer polovica (44 percent) v celkovej hodnote takmer 2 miliardy EUR, čo predstavuje 26 percent objemu vyhlásených obstarávaní. Po odpočítaní doposiaľ ukončených a zrušených verejných obstarávaní (približne 10 percent z vyhlásených) v túto chvíľu zostáva v systéme 65 percent obstarávaní v celkovej hodnote 5 miliárd EUR,“ hovorí Jiří Vacek, riaditeľ analytické spoločnosti CEE Research.
V decembri 2015 vyhlásili verejní obstarávatelia, obstarávatelia a subjekty, ktorým bola poskytnutá dotácia celkom 1 212 obstarávaní v celkovej hodnote 628 miliónov EUR. To predstavuje rekordný mesačný počet vyhlásených obstarávaní za rok 2015. V porovnaní s odpovedajúcim obdobím roka 2014 ide o nárast o 69,7 percenta, respektíve 40,3 percenta. Najväčšiu zákazku tohto mesiaca v hodnote 88 miliónov EUR vyhlásilo mesto Košice na modernizáciu električkových tratí.  „Decembrové výsledky sú veľmi priaznivé, pokiaľ by zvýšené počty a objemy vyhlasovali verejní investori tiež v nasledujúcich mesiacoch, malo by to určite priaznivý vplyv na ekonomický vývoj,“ komentuje Mário Červenka, riaditeľ O.M.C. Invest.
Za dvanásť mesiacov roka 2015 bolo investormi ukončených a konkrétnym firmám zadaných spolu 5 861 verejných obstarávaní v celkovej hodnote 4,5 miliardy EUR. Aj keď v medziročnom porovnaní je počet ukončených obstarávaní takmer totožný s predchádzajúcim rokom (rozdiel je iba 1,7 percenta), ich objem zaznamenal výrazný tretinový pokles (30,7 percenta). Tento nepomer je daný predovšetkým tým, že investori v roku 2015 ukončovali prevažne menšie zákazky. Niektoré verejné obstarávania stále prebiehajú a preto treba očakávať, že v ďalších mesiacoch ešte dôjde k aktualizácii a upresnení dát. 
Počet a objem ukončených verejných obstarávaní
	Verejné obstarávania celkom
	Počet
	Objem

	
	počet
	medziročná zmena v %
	objem v mil EUR
	medziročná zmena v %

	2012
	7 997
	
	.
	4 231
	
	.

	2013
	8 615
	(
	+7,7
	6 407
	(
	+51,4

	2014
	5 964
	(
	-30,8
	6 503
	(
	+1,5

	2015
	5 861
	(
	-1,7
	4 509
	(
	-30,7


Zdroj: Vestník verejného obstarávania, výpočty CEEC Research

Najnovšie prognózy vývoja stavebného a projektového trhu nájdete na 
www.ceec.eu

CEEC Research je najväčšou analytickou spoločnosťou špecializujúcou sa na stavebníctvo, projektový a developerský sektor, strojárenstvo a oblasť verejných zákaziek v krajinách strednej a východnej Európy. Bola založená v roku 2005 a od tej doby bezplatne poskytuje štúdie o aktuálnom stave a očakávanom vývoji v týchto segmentoch v desiatich krajinách strednej a východnej Európy. Všetky štúdie a analýzy CEEC Research sú založené výhradne na údajoch získaných z pravidelných štruktúrovaných interview s kľúčovými predstaviteľmi vybraných najväčších, stredných a malých spoločností.

CEEC Research navyše k pravidelným a bezplatným analýzam stavebného, projektového, developerského, strojárenského a verejného sektora tiež organizuje úzko zamerané konferencie, ktorých sa zúčastňujú generálni riaditelia najvýznamnejších stavebných, developerských, projektových a strojárenských spoločností, prezidenti zväzov, cechov a komôr z týchto oblastí, aby diskutovali s najvyššími predstaviteľmi štátu vybraných krajín.
	Metodika výpočtu:

· vyhlásené zákazky – vzťahuje sa k dátumu odoslania oznámenia na Úrad pre verejné obstarávanie

· zadané (ukončené) zákazky – vzťahuje sa k skutočnému dátumu zadania zákazky (uvedeného v oznámení)
· do výpočtu neboli zahrnuté oznámenia o koncesiách



